Hrvatski reprezentativac Josip Brekalo, koji igra u njemačkom Wolfsburgu, odbio je nositi kapetansku vrpcu u duginim bojama jer ne želi promovirati homoseksualnost.

Njemački bundesligaš Wolfsburg kreirao je za sve kapetane svojih nogometnih momčadi jedinstvenu kapetansku vrpcu u duginim bojama, šaljući na taj način potporu svima koji se bore za prava homoseksualaca.

Međutim, čini se kako nisu svi igrači tog tima oduševljeni takvom kapetanskom vrpcom, a jedan od njih je hrvatski reprezentativac Josip Brekalo.

“Moram reći kako ne mogu u potpunosti stajati iza ove akcije. Moj kršćanski odgoj suprotan je tome. Ja sam strogo vjerski odgojen. Ako netko ima takva uvjerenja, to mi je OK, ali to je isključivo njegova osobna stvar. Ali jedan poseban simbol koji izražava stav drugih i drugačijih ljudi, ja ne želim nositi”, kazao je Brekalo, prenosi njemački Bild.